**Ministru kabineta noteikumu projekta**

**„****Grozījums Ministru kabineta 2010.gada 16.novembra noteikumos Nr.1053 „Noteikumi par īpašām prasībām diētiskajai pārtikai, kārtību, kādā reģistrē diētisko pārtiku, un valsts nodevu par diētiskās pārtikas reģistrāciju””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 4.panta trešā un 10.1 daļa un 20.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd ir spēkā Ministru kabineta 2010.gada 16.novembra noteikumi Nr.1053 „Noteikumi par īpašām prasībām diētiskajai pārtikai, kārtību, kādā reģistrē diētisko pārtiku, un valsts nodevu par diētiskās pārtikas reģistrāciju”, ar kuriem pārņemta Eiropas Parlamenta un Padomes 2009.gada 6.maija Direktīva 2009/39/EK par īpašas diētas pārtikas produktiem (turpmāk – Direktīva Nr.2009/39/EK), Šobrīd pārtika, kas tiek lietota speciālām patērētāju grupām vai arī ar speciālu mērķi, Eiropas Savienībā tiek reglamentēta kā diētiskā pārtika. Noteikumu projekts attiecas uz diētisko pārtiku, kurai ir samazināta enerģētiskā vērtība un kura paredzēta patērētājiem svara kontrolei, un tai jāatbilst:1) vispārīgām prasībām, kas noteiktas Ministru kabineta 2010.gada 16.novembra noteikumos Nr.1053 „Noteikumi par īpašām prasībām diētiskajai pārtikai, kārtību, kādā reģistrē diētisko pārtiku, un valsts nodevu par diētiskās pārtikas reģistrāciju” (turpmāk – noteikumi Nr.1053). Ar noteikumiem Nr.1053 ir pārņemta Eiropas Parlamenta un Padomes 2009.gada 6.maija Direktīva 2009/39/EK par īpašas diētas pārtikas produktiem (turpmāk – Direktīva Nr.2009/39/EK);2) specifiskām prasībām, kas noteiktas Ministru kabineta 2001.gada 27.marta noteikumos Nr.144 „Obligātās nekaitīguma prasības diētiskajai pārtikai ar samazinātu enerģētisko vērtību un tās marķējumam” (turpmāk – noteikumi Nr.144), ar kuriem pārņemta Eiropas Komisijas 1996.gada 26.februāra Direktīva Nr.96/8/EK par pārtikas produktiem, ko paredzēts izmantot svara samazināšanas diētām ar samazinātu enerģētisko vērtību (turpmāk – Direktīva Nr.96/8/EK).Direktīvā Nr.2009/39/EK ir noteikts, ka diētisko pārtiku mazumtirdzniecībā atļauts izplatīt tikai iepakotā veidā un iepakojumam pilnībā jāpārklāj diētiskā pārtika, bet Direktīvas Nr.2009/39/EK 10.pantā dalībvalstīm ir dota iespēja izmantot atkāpi nacionālajos normatīvajos aktos, nosakot, ka diētisko pārtiku mazumtirdzniecībā var izplatīt neiepakotā veidā ar zināmiem nosacījumiem. Šī atkāpes iespēja Latvijā ir izmantota ar Ministru kabineta 2011.gada 2.augusta noteikumiem Nr.600 „Grozījumi Ministru kabineta 2010.gada 16.novembra noteikumos Nr.1053 „Noteikumi par īpašām prasībām diētiskajai pārtikai, kārtību, kādā reģistrē diētisko pārtiku, un valsts nodevu par diētiskās pārtikas reģistrāciju” (turpmāk – grozījumi noteikumos Nr.1053), nosakot, ka neiepakotā veidā var izplatīt diētisko pārtiku, kas paredzēta lietošanai intensīvas muskuļu piepūles gadījumā. Noteikumu projekts „Grozījums Ministru kabineta 2010.gada 16.novembra noteikumos Nr.1053 „Noteikumi par īpašām prasībām diētiskajai pārtikai, kārtību, kādā reģistrē diētisko pārtiku, un valsts nodevu par diētiskās pārtikas reģistrāciju”” (turpmāk – noteikumu projekts) ir sagatavots, jo Zemkopības ministrija ir saņēmusi jaunu priekšlikumu no uzņēmējiem, lai mazumtirdzniecībā neiepakotā veidā legāli varētu tirgot produktus ar samazinātu enerģētisko vērtību vienas vai divu ēdienreižu aizstāšanai dienā, piemēram, fitnesa klubos vai dažādu interešu klubos. Šādas pārtikas izplatīšana jau notiek – minētie produkti patērētāja klātbūtnē tiek sagatavoti, piemēram, kā dažādi kokteiļi vai bezalkoholiskie dzērieni.Noteikumu projekts nosaka, ka neiepakotā veidā varēs izplatīt diētisko pārtiku, kas paredzēta izmantošanai svara samazināšanas diētās ar samazinātu enerģētisko vērtību, izplatīšanas vietā izvietojot informāciju, kura ir minēta noteikumu Nr.144 8.punktā, kā arī ir norādīti produkta īpašie lietošanas nosacījumi (brīdinājumi) un alergēni, kas minēti normatīvos aktos par pārtikas preču marķēšanu. Nosacījumi pārtikas sastāvam svara samazināšanas diētām ar samazinātu enerģētisko vērtību jau ir noteikti noteikumos Nr.144. Jāņem vērā, ka šobrīd ir pārejas periods diētiskajiem produktiem, kuriem tiek piemērotas Direktīvas Nr.2009/39/EK prasības, jo 2013.gadā ir pieņemta un ar 2016.gada 20.jūliju stāsies spēkā Eiropas Parlamenta un Padomes 2013.gada 12.jūnija Regula Nr.609/2013 par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr.41/2009 un (EK) Nr.953/2009 (turpmāk – Regula Nr.609/2013).Regula Nr.609/2013 atceļ diētiskās pārtikas definīciju (jēdzienu). Produkti, kas šobrīd tiek marķēti kā diētiskie un atbilst diētiskās pārtikas definīcijai (jēdzienam), pēc Regulas Nr.609/2013 pārejas perioda beigām tiks izplatīti kā parasta pārtika, vai ražotājs varēs lietot uzturvērtības vai veselīguma norādes ar atbilstošajiem nosacījumiem.Jau šobrīd pārtikas kategorijai „ēdienreižu aizstājēji svara kontrolei” var izmantot veselīguma norādes, jo tās ir iekļautas Eiropas Komisijas 2012.gada 16.maija Regulā Nr.432/2012, ar ko izveido sarakstu ar atļautajām veselīguma norādēm uz pārtikas produktiem, kuras neattiecas uz slimības riska samazināšanu un uz bērnu attīstību un veselību (turpmāk – Regula Nr.432/2012).Eiropas nekaitīguma iestādes atzinumā (2010:8(2):1466) par veselīguma norādēm atbilstoši ēdienreižu aizstājējiem ir norādīts, ka pētījumi ir apstiprinājuši: ja pēc ievērojama svara zaudēšanas tiek lietoti ēdienreižu aizstājēji, tie palīdz saglabāt sasniegto svaru. Tāpat ēdienreižu aizstājēji ievērojami labāk palīdz zaudēt svaru, nekā lietojot parastus produktus ar tādu pašu enerģētisko vērtību.Zinātniskie un klīniskie dati ir pierādījuši, ka saglabājas stabilas attiecības starp lipīdu profilu un glikozes līmeni asinīs, kā arī nav svārstību starp insulīnu un asinsspiedienu. Lietojot ēdienreižu aizstājējus, patērētājs gūst pozitīvu fizioloģisku efektu. |
| 3. | Projekta izstrādē iesaistītās institūcijas | Pārtikas un veterinārais dienests.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uzņēmēji, kuri laiž tirgū pārtiku, kas atbilst pārtikas kategorijai „ēdienreižu aizstājējs svara kontrolei”, un personas, kuras uzturā lieto pārtikas produktus, kas atbilst pārtikas kategorijai „ēdienreižu aizstājējs svara kontrolei”.Mērķgrupas palielināšanās vai samazināšanās ir atkarīga no ekonomiskās attīstības valstī un patērētāju izglītības un izvēles iespējām. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Eiropas Parlamenta un Padomes 2009.gada 6.maija Direktīva 2009/39/EK par īpašas diētas pārtikas produktiem. 2. Eiropas Komisijas 1996.gada 26.februāra Direktīva Nr.96/8/EK par pārtikas produktiem, ko paredzēts izmantot svara samazināšanas diētām ar samazinātu enerģētisko vērtību. |
| 2. | Citas starptautiskās saistības | Projekts šo jomu neskar. |
| 3. | Cita informācija | 2016.gada 20.jūlijā stāsies spēkā Eiropas Parlamenta un Padomes 2013.gada 12.jūnija Regula Nr.609/2013 par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr.41/2009 un (EK) Nr.953/2009. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Eiropas Parlamenta un Padomes 2009.gada 6.maija Direktīva 2009/39/EK par īpašas diētas pārtikas produktiem. 2. Eiropas Komisijas 1996.gada 26.februāra Direktīva Nr.96/8/EK par pārtikas produktiem, ko paredzēts izmantot svara samazināšanas diētām ar samazinātu enerģētisko vērtību.3. Eiropas Parlamenta un Padomes 2011.gada 25.oktobra regula (ES) Nr.1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr.1924/2006 un (EK) Nr.1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr.608/2004 atcelšanu (turpmāk – Regula Nr.1169/2011). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2009/39/EK 10.panta 2.punkts  | 7.2 punkts  | Pārņemts pilnībā | Projekta vienība neparedz stingrākas prasības. |
| Direktīvas Nr.96/8/EK 5.panta 1.punkta „b” apakšpunkts | 7.2 punkts | Pārņemts pilnībā | Projekta vienība neparedz stingrākas prasības. |
| Regulas Nr.1169/2011 II pielikums | 7.2 punkts | Ieviests pilnībā | Projekta vienība neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Direktīvā Nr.2009/39/EK ir noteikts, ka diētisko pārtiku mazumtirdzniecībā atļauts izplatīt tikai iepakotā veidā un iepakojumam pilnībā jāpārklāj diētiskā pārtika, bet Direktīvas Nr.2009/39/EK 10.pantā dalībvalstīm ir dota iespēja izmantot atkāpi nacionālajos normatīvajos aktos, nosakot, ka diētisko pārtiku mazumtirdzniecībā var izplatīt neiepakotā veidā, ja produktam pievieno sīkākas ziņas par kvalitatīvā un kvantitatīvā sastāva elementiem, kas piešķir produktam īpašu uzturvērtību, – ogļhidrātu, olbaltumvielu, tauku saturu, kilokalorijām, vitamīnu un minerālvielu daudzumu 100 gramos vai 100 mililitros produkta un, ja nepieciešams, patēriņam sagatavotā daudzumā. Atkāpe Latvijā ir izmantota ar grozījumiem noteikumos Nr.1053, nosakot, ka neiepakotā veidā var izplatīt diētisko pārtiku, kas paredzēta lietošanai intensīvas muskuļu piepūles gadījumā. Priekšlikums grozījumiem noteikumos Nr.1053 tika saņemts no uzņēmējiem (sporta jomā), kuri atbalsta veselīgu un aktīvu dzīvesveidu un seko līdz citu dalībvalstu pieredzei. Pirms grozījuma izdarīšanas noteikumos Nr.1053 tika rīkotas sanāksmes un veiktas aptaujas, kurās piedalījās dažādas asociācijas. Grozījumu noteikumos Nr.1053 atbalstīja arī Veselības ministrija.Noteikumu projekts ir sagatavots, jo Zemkopības ministrija ir saņēmusi jaunu priekšlikumu no uzņēmējiem, lai mazumtirdzniecībā neiepakotā veidā varētu tirgot produktus ar samazinātu enerģētisko vērtību vienas vai divu ēdienreižu aizstāšanai dienā, piemēram, fitnesa klubos vai dažādu interešu klubos. Noteikumu projekts nosaka, ka neiepakotā veidā varēs izplatīt diētisko pārtiku, kas paredzēta izmantošanai svara samazināšanas diētās ar samazinātu enerģētisko vērtību, izplatīšanas vietā izvietojot informāciju, kura ir minēta noteikumu Nr.144 8.punktā, kā arī ir norādīti produkta īpašie lietošanas nosacījumi (brīdinājumi) un alergēni, kas minēti normatīvos aktos par pārtikas preču marķēšanu.Patērētājs ir informēts, ja sagatavotam produktam, piemēram, kokteilim, ir pievienota informācija par ogļhidrātu, olbaltumvielu, tauku saturu, kilokalorijām, vitamīnu un minerālvielu daudzumu 100 gramos vai 100 mililitros, kā tas noteikts noteikumu Nr.144 8.punktā. Nosacījumi produkta sastāvam svara samazināšanas diētām ar samazinātu enerģētisko vērtību jau ir noteikti noteikumos Nr.144.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | Projekts šo jomu neskar. |
| Cita informācija | Nav |

*Anotācijas V sadaļas 2.tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnes www.zm.gov.lv. sadaļā „Sabiedriskā apspriešana”. Portāls priekšlikumus automātiski nosūta atbildīgajam darbiniekam, kas projektu gatavojis. Priekšlikumi netika saņemti. |
| 2. | Sabiedrības līdzdalība projekta izstrādē | Noteikumu projekts elektroniski tika nosūtīts saskaņošanai Latvijas diētas ārstu asociācijai, Veselīga uztura speciālistu asociācijai, Latvijas Fitnesa un veselības veicināšanas nozares asociācijai, Lauksaimnieku organizācijas sadarbības padomei un Latvijas pārtikas uzņēmumu federācijai. Priekšlikumi netika saņemti. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz****institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

# Zemkopības ministrs J. Dūklavs

22.09.2014. 15:31

1985

I.Cine

67027146; Inara.Cine@zm.gov.lv